# Euroopan unionin L 50/2020

| | ISSN 1977-0812 |
| --- | --- |
| Euroopan unionin
  virallinen lehti | L 50 |
| | |
| Suomenkielinen laitos | Lainsäädäntö | 63. vuosikerta24. helmikuu 2020 |

ISSN 1977-0812

Euroopan unionin

virallinen lehti

L 50

Suomenkielinen laitos

Lainsäädäntö

63. vuosikerta24. helmikuu 2020

---

| Sisältö | | II   Muut kuin lainsäätämisjärjestyksessä hyväksyttävät säädökset | Sivu |
| --- | --- | --- | --- |
| | | TYÖJÄRJESTYKSET |
| | * | Eurojustin työjärjestys | 1 |
| | * | Henkilötietojen käsittelyä ja suojaa Eurojustissa koskeva työjärjestys | 10 |

Sisältö

II   Muut kuin lainsäätämisjärjestyksessä hyväksyttävät säädökset

Sivu

TYÖJÄRJESTYKSET

*

Eurojustin työjärjestys

1

*

Henkilötietojen käsittelyä ja suojaa Eurojustissa koskeva työjärjestys

10

| | | Oikaisuja |
| --- | --- | --- |
| | * | Oikaisu komission delegoituun asetukseen (EU) 2019/2013, annettu 11 päivänä maaliskuuta 2019, Euroopan parlamentin ja neuvoston asetuksen (EU) 2017/1369 täydentämisestä elektronisten näyttöjen energiamerkintöjen osalta ja komission delegoidun asetuksen (EU) N:o 1062/2010 kumoamisesta ( EUVL L 315, 5.12.2019 ) | 18 |
| | * | Oikaisu komission delegoituun asetukseen (EU) 2019/2014, annettu 11 päivänä maaliskuuta 2019, Euroopan parlamentin ja neuvoston asetuksen (EU) 2017/1369 täydentämisestä kotitalouksien pyykinpesukoneiden ja kotitalouksien kuivaavien pyykinpesukoneiden energiamerkinnän osalta ja komission delegoidun asetuksen (EU) N:o 1061/2010 ja komission direktiivin 96/60/EY kumoamisesta ( EUVL L 315, 5.12.2019 ) | 19 |
| | * | Oikaisu komission delegoituun asetukseen (EU) 2019/2016, annettu 11 päivänä maaliskuuta 2019, Euroopan parlamentin ja neuvoston asetuksen (EU) 2017/1369 täydentämisestä kylmäsäilytyslaitteiden energiamerkinnän osalta ja komission delegoidun asetuksen (EU) N:o 1060/2010 kumoamisesta ( EUVL L 315, 5.12.2019 ) | 21 |
| | * | Oikaisu komission asetukseen (EU) 2019/2020, annettu 1 päivänä lokakuuta 2019, ekologisen suunnittelun vaatimusten asettamisesta valonlähteille ja erillisille liitäntälaitteille Euroopan parlamentin ja neuvoston direktiivin 2009/125/EY nojalla ja komission asetusten (EY) N:o 244/2009, (EY) N:o 245/2009 ja (EU) N:o 1194/2012 kumoamisesta ( EUVL L 315, 5.12.2019 ) | 22 |
| | * | Oikaisu komission delegoituun asetukseen (EU) 2019/2021, annettu 1 päivänä lokakuuta 2019, elektronisten näyttöjen ekologista suunnittelua koskevista vaatimuksista Euroopan parlamentin ja neuvoston direktiivin 2009/125/EY nojalla sekä komission asetuksen (EY) N:o 1275/2008 muuttamisesta ja komission asetuksen (EY) N:o 642/2009 kumoamisesta ( EUVL L 315, 5.12.2019 ) | 23 |
| | * | Oikaisu komission asetukseen (EU) 2019/2023, annettu 1 päivänä lokakuuta 2019, kotitalouksien pyykinpesukoneiden ja kotitalouksien kuivaavien pyykinpesukoneiden ekologista suunnittelua koskevien vaatimusten vahvistamisesta Euroopan parlamentin ja neuvoston direktiivin 2009/125/EY mukaisesti sekä komission asetuksen (EY) N:o 1275/2008 muuttamisesta ja komission asetuksen (EU) N:o 1015/2010 kumoamisesta ( EUVL L 315, 5.12.2019 ) | 24 |

Oikaisuja

*

Oikaisu komission delegoituun asetukseen (EU) 2019/2013, annettu 11 päivänä maaliskuuta 2019, Euroopan parlamentin ja neuvoston asetuksen (EU) 2017/1369 täydentämisestä elektronisten näyttöjen energiamerkintöjen osalta ja komission delegoidun asetuksen (EU) N:o 1062/2010 kumoamisesta ( EUVL L 315, 5.12.2019 )

( EUVL L 315, 5.12.2019 )

18

*

Oikaisu komission delegoituun asetukseen (EU) 2019/2014, annettu 11 päivänä maaliskuuta 2019, Euroopan parlamentin ja neuvoston asetuksen (EU) 2017/1369 täydentämisestä kotitalouksien pyykinpesukoneiden ja kotitalouksien kuivaavien pyykinpesukoneiden energiamerkinnän osalta ja komission delegoidun asetuksen (EU) N:o 1061/2010 ja komission direktiivin 96/60/EY kumoamisesta ( EUVL L 315, 5.12.2019 )

( EUVL L 315, 5.12.2019 )

19

*

Oikaisu komission delegoituun asetukseen (EU) 2019/2016, annettu 11 päivänä maaliskuuta 2019, Euroopan parlamentin ja neuvoston asetuksen (EU) 2017/1369 täydentämisestä kylmäsäilytyslaitteiden energiamerkinnän osalta ja komission delegoidun asetuksen (EU) N:o 1060/2010 kumoamisesta ( EUVL L 315, 5.12.2019 )

( EUVL L 315, 5.12.2019 )

21

*

Oikaisu komission asetukseen (EU) 2019/2020, annettu 1 päivänä lokakuuta 2019, ekologisen suunnittelun vaatimusten asettamisesta valonlähteille ja erillisille liitäntälaitteille Euroopan parlamentin ja neuvoston direktiivin 2009/125/EY nojalla ja komission asetusten (EY) N:o 244/2009, (EY) N:o 245/2009 ja (EU) N:o 1194/2012 kumoamisesta ( EUVL L 315, 5.12.2019 )

( EUVL L 315, 5.12.2019 )

22

*

Oikaisu komission delegoituun asetukseen (EU) 2019/2021, annettu 1 päivänä lokakuuta 2019, elektronisten näyttöjen ekologista suunnittelua koskevista vaatimuksista Euroopan parlamentin ja neuvoston direktiivin 2009/125/EY nojalla sekä komission asetuksen (EY) N:o 1275/2008 muuttamisesta ja komission asetuksen (EY) N:o 642/2009 kumoamisesta ( EUVL L 315, 5.12.2019 )

( EUVL L 315, 5.12.2019 )

23

*

Oikaisu komission asetukseen (EU) 2019/2023, annettu 1 päivänä lokakuuta 2019, kotitalouksien pyykinpesukoneiden ja kotitalouksien kuivaavien pyykinpesukoneiden ekologista suunnittelua koskevien vaatimusten vahvistamisesta Euroopan parlamentin ja neuvoston direktiivin 2009/125/EY mukaisesti sekä komission asetuksen (EY) N:o 1275/2008 muuttamisesta ja komission asetuksen (EU) N:o 1015/2010 kumoamisesta ( EUVL L 315, 5.12.2019 )

( EUVL L 315, 5.12.2019 )

24

| FI | Säädökset, joiden otsikot on painettu laihalla kirjasintyypillä, ovat maatalouspolitiikan alaan kuuluvia juoksevien asioiden hoitoon liityviä säädöksiä, joiden voimassaoloaika on yleensä rajoitettu.
  Kaikkien muiden säädösten otsikot on painettu lihavalla kirjasintyypillä ja merkitty tähdellä. |
| --- | --- |

FI

Säädökset, joiden otsikot on painettu laihalla kirjasintyypillä, ovat maatalouspolitiikan alaan kuuluvia juoksevien asioiden hoitoon liityviä säädöksiä, joiden voimassaoloaika on yleensä rajoitettu.

Kaikkien muiden säädösten otsikot on painettu lihavalla kirjasintyypillä ja merkitty tähdellä.

---

II Muut kuin lainsäätämisjärjestyksessä hyväksyttävät säädökset

TYÖJÄRJESTYKSET

| 24.2.2020 | FI | Euroopan unionin virallinen lehti | L 50/1 |
| --- | --- | --- | --- |

24.2.2020

FI

Euroopan unionin virallinen lehti

L 50/1

---

EUROJUSTIN TYÖJÄRJESTYS

EUROJUSTIN KOLLEGIO, joka

ottaa huomioon Euroopan unionin toiminnasta tehdyn sopimuksen ja erityisesti sen 85 artiklan,

ottaa huomioon Euroopan unionin rikosoikeudellisen yhteistyön virastosta (Eurojust) ja neuvoston päätöksen 2002/187/YOS korvaamisesta ja kumoamisesta 14 päivänä marraskuuta 2018 annetun Euroopan parlamentin ja neuvoston asetuksen (EU)°2018/1727, jäljempänä ’Eurojust-asetus’, ja erityisesti sen 5 artiklan 5 kohdan,

ottaa huomioon luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta 23 päivänä lokakuuta 2018 annetun Euroopan parlamentin ja neuvoston asetuksen (EU) 2018/1725, jäljempänä ’asetus 2018/1725’,

ottaa huomioon neuvoston 19 päivänä joulukuuta 2019 tekemän täytäntöönpanopäätöksen (EU) 2019/2250 Eurojustin työjärjestykseksi,

ON HYVÄKSYNYT TÄMÄN TYÖJÄRJESTYKSEN 20 PÄIVÄNÄ JOULUKUUTA 2019:

I LUKU

Kollegio

1 artikla

Eurojustin puheenjohtaja ja varapuheenjohtajat

1.   Puheenjohtaja hoitaa tehtäviään kollegion puolesta. Eurojust-asetuksen 11 artiklan 2 kohdassa säädettyjen tehtävien lisäksi puheenjohtaja

| a) | allekirjoittaa kollegion viralliset tiedonannot, myös talousasioita koskevat, Eurojustin varainhoitosääntöjen mukaisesti; |
| --- | --- |

a)

allekirjoittaa kollegion viralliset tiedonannot, myös talousasioita koskevat, Eurojustin varainhoitosääntöjen mukaisesti;

| b) | päättää kollegion kokouspaikoista, -päivistä ja -ajoista, laatii esityslistaehdotuksen, aloittaa ja päättää kokoukset, johtaa keskusteluja sekä valvoo, että hallintojohtaja panee kollegion tekemät päätökset täytäntöön; |
| --- | --- |

b)

päättää kollegion kokouspaikoista, -päivistä ja -ajoista, laatii esityslistaehdotuksen, aloittaa ja päättää kokoukset, johtaa keskusteluja sekä valvoo, että hallintojohtaja panee kollegion tekemät päätökset täytäntöön;

| c) | kutsuu henkilöitä osallistumaan kollegion kokouksiin; |
| --- | --- |

c)

kutsuu henkilöitä osallistumaan kollegion kokouksiin;

| d) | valmistelee kollegion työtä sen hoitaessa operatiivisia tehtäviään. |
| --- | --- |

d)

valmistelee kollegion työtä sen hoitaessa operatiivisia tehtäviään.

2.   Varapuheenjohtajat hoitavat Eurojust-asetuksen 11 artiklan 2 kohdassa ja tämän artiklan 1 kohdassa tarkoitettuja tehtäviä, jotka puheenjohtaja antaa heille. He toimivat puheenjohtajan sijaisina, jos hän on estynyt hoitamasta tehtäviään Eurojust-asetuksen 11 artiklan 3 kohdan ja tämän työjärjestyksen 2 artiklan 2 kohdan mukaisesti.

2 artikla

Eurojustin puheenjohtajan valinta

1.   Eurojust-asetuksen 11 artiklan 1 kohdan mukaisesti kollegio valitsee kansallisten jäsenten keskuudesta puheenjohtajan jäsentensä kahden kolmasosan enemmistöllä.

2.   Puheenjohtaja kutsuu koolle vaalit kuukautta ennen toimikautensa päättymistä. Jos puheenjohtajan toimi vapautuu ennen säädetyn neljän vuoden toimikauden päättymistä, silloin pisimpään Eurojustin palveluksessa ollut varapuheenjohtaja kutsuu kollegion välittömästi koolle puheenjohtajan valitsemiseksi kuukauden kuluessa siitä päivästä, jona toimi vapautui. Tänä väliaikana puheenjohtajan sijaisena toimii virkaiältään vanhin varapuheenjohtaja tai, jos virkaikä on samanpituinen, iältään vanhin varapuheenjohtaja.

3.   Kutsuessaan koolle kokouksen puheenjohtajan valitsemiseksi puheenjohtaja tai varapuheenjohtaja julistaa virallisesti, että määräaika ehdokkuuksien esittämiselle on käynnistynyt. Kansallisten jäsenten, jotka toivovat tulevansa valituiksi, on ilmoitettava kirjallisesti ehdokkuudestaan hallintosihteeristön päällikölle ja liitettävä ilmoitukseen hakemuskirje vähintään kymmenen työpäivää ennen kokousta, jossa vaalit on määrä järjestää, ja viimeistään kello 12.00 Keski-Euroopan aikaa (CET). Hallintosihteeristön päällikkö ilmoittaa kollegiolle ehdokkaan nimen heti hakemuksen vastaanotettuaan. Määräajan päätyttyä hallintosihteeristön päällikkö jakaa hakemuskirjeet kollegiolle. Ehdokkaat esittävät ehdokkuutensa kollegiolle kokouksessa, joka edeltää välittömästi sitä kokousta, jossa vaalit pidetään.

4.   Vaalit toimitetaan puheenjohtajan tai varapuheenjohtajan johdolla, jos hän ei ole ehdokkaana vaaleissa, tai Eurojustissa pisimpään palvelleen kansallisen jäsenen johdolla, tai jos heidän palvelusaikansa Eurojustissa on yhtä pitkä, kansallisista jäsenistä vanhimman johdolla, jos hän ei ole ehdokkaana vaaleissa.

5.   Hallintojohtaja ja hallintosihteeristön päällikkö ovat läsnä vaaleissa. Euroopan parlamentin ja neuvoston edustajat voivat osallistua tarkkailijoina.

6.   Puheenjohtaja varmistaa päätösvaltaisuuden kokouksen alussa. Jos kansallinen jäsen ei voi osallistua vaaleihin, hän voi olla edustettuna tai antaa valtakirjan tämän työjärjestyksen 6 artiklan 3 ja 4 kohdan mukaisesti.

7.   Vaalit toimitetaan salaisena äänestyksenä. Hallintojohtaja kutsuu kollegion jäsenet tai heidän edustajansa äänestämään yksi kerrallaan Euroopan unionin jäsenvaltioiden protokollaluettelon, jäljempänä ’EU:n protokollaluettelo’, mukaisesti. Euroopan komission edustaja äänestää viimeisenä. Kun kaikki kollegion jäsenet tai heidän edustajansa ovat äänestäneet, vaalivirkailija avaa äänestyslaatikon ja laskee äänet.

8.   Ensimmäisellä kierroksella katsotaan valituksi ehdokas, joka saa taakseen kahden kolmasosan enemmistön kollegion jäsenistä. Jos yksikään ehdokas ei saa kahden kolmasosan enemmistöä, järjestetään välittömästi toinen kierros kahden ensimmäisellä kierroksella eniten ääniä saaneen ehdokkaan välillä. Jos ehdokkaita, jotka ovat saaneet saman korkeimman äänimäärän, on kolme taikka useampia, he kaikki menevät toiselle kierrokselle. Jos kahden tai useamman ehdokkaan äänimäärä on toiseksi suurin, kaikki nämä ehdokkaat ja eniten ääniä saanut ehdokas menevät toiselle kierrokselle.

9.   Toisella kierroksella katsotaan valituksi ehdokas, joka saa taakseen kollegion jäsenten kahden kolmasosan enemmistön. Jos yksikään ehdokas ei saa kahden kolmasosan enemmistöä, järjestetään välittömästi kolmas kierros noudattaen tämän artiklan 8 kohdassa olevia sääntöjä.

10.   Kolmannella kierroksella katsotaan valituksi ehdokas, joka saa taakseen kollegion jäsenten kahden kolmasosan enemmistön. Jos yksikään ehdokas ei saa kahden kolmasosan enemmistöä, uusi vaaliprosessi käynnistetään välittömästi. Tällä välin entinen puheenjohtaja tai tämän artiklan 2 kohdassa tarkoitettu varapuheenjohtaja jatkaa puheenjohtajan tehtävässä seuraajan nimittämiseen asti.

11.   Hallintojohtaja ilmoittaa vaalin tulokset. Puheenjohtaja, hallintojohtaja, hallintosihteeristön päällikkö ja tarkkailijat allekirjoittavat kokouksen tulokset. Käsittelyn tuloksesta on käytävä ilmi läsnä tai edustettuina olevien kollegion jäsenten määrä, äänestyskierrosten määrä, hyväksyttyjen ja hylättyjen äänien sekä tyhjää äänestäneiden määrä, annettujen äänten tulokset kutakin kierrosta ja ehdokasta kohti heidän sukunimensä mukaisessa aakkosjärjestyksessä sekä lopputulos.

12.   Eurojustin puheenjohtajan valinnan tulokset ilmoitetaan Euroopan parlamentille, neuvostolle, Euroopan komissiolle ja jäsenvaltioille.

3 artikla

Eurojustin varapuheenjohtajien valinta

1.   Eurojust-asetuksen 11 artiklan 1 kohdan mukaisesti kollegio valitsee kansallisten jäsenten keskuudesta kaksi varapuheenjohtajaa jäsentensä kahden kolmasosan enemmistöllä.

2.   Puheenjohtaja kutsuu vaalit koolle kuukautta ennen varapuheenjohtajan toimikauden päättymistä. Jos varapuheenjohtajan tehtävä vapautuu ennen säädetyn neljän vuoden toimikauden päättymistä, puheenjohtaja kutsuu välittömästi koolle kollegion varapuheenjohtajan valitsemiseksi kuukauden kuluessa siitä päivästä, jona varapuheenjohtajan tehtävä vapautui. Hänen tilalleen ei nimitetä väliaikaista varapuheenjohtajaa.

3.   Tämän työjärjestyksen 2 artiklan 3–12 kohdassa tarkoitettua puheenjohtajan valintamenettelyä sovelletaan soveltuvin osin varapuheenjohtajien valintaan, sanotun kuitenkaan rajoittamatta tämän artiklan 4 kohdan soveltamista.

4.   Jos yksikään ehdokas ei saa taakseen kahden kolmasosan enemmistöä kollegion jäsenistä toisella kierroksella, järjestetään välittömästi kolmas kierros, jossa valitaan yksinkertaisella enemmistöllä ehdokas, jolla on eniten ääniä. Jos äänet ovat samat kolmannella kierroksella, valituksi tulee ehdokas, joka on ollut Eurojustin palveluksessa pisimpään. Jos palvelusajat Eurojustissa ovat jaksottaisia, kollegio ottaa huomioon ainoastaan välittömästi ennen vaaleja täyttyneen palvelusajan.

4 artikla

Eurojustin puheenjohtajan ja varapuheenjohtajien erottaminen

1.   Eurojust-asetuksen 11 artiklan 6 kohdassa säädetään, että jos puheenjohtaja tai varapuheenjohtaja ei enää täytä tehtäviensä hoitamiseksi vaadittuja edellytyksiä, kollegio voi erottaa hänet jäsentensä kolmasosan ehdotuksesta. Päätös tehdään salaisena äänestyksenä. Päätös hyväksytään kollegion jäsenten kahden kolmasosan enemmistöllä, asianomainen puheenjohtaja tai varapuheenjohtaja pois lukien.

2.   Puheenjohtaja tai varapuheenjohtaja saa jäljennöksen erottamista koskevasta pyynnöstä ja saapuu kollegion eteen ennen kuin kollegio päättää erottamisesta.

3.   Jos kollegio päättää puheenjohtajan tai varapuheenjohtajan erottamisesta, vaalit kutsutaan välittömästi koolle tämän työjärjestyksen 2 tai 3 artiklan mukaisesti.

4.   Eurojustin puheenjohtajan tai varapuheenjohtajan erottamisesta on ilmoitettava Euroopan parlamentille, neuvostolle, Euroopan komissiolle ja jäsenvaltioille.

5 artikla

Kollegion kokoukset

1.   Eurojust-asetuksen 13 artiklan 2 kohdan mukaisesti kollegio pitää vähintään yhden kokouksen kuukaudessa. Kollegion kokousten ajankohdista ja kokouspaikoista tehdään vuosittain kollegion päätös, jossa kokouskalenteri vahvistetaan. Puheenjohtaja voi olosuhteiden niin vaatiessa ja edellyttäen, että enemmistö kollegion jäsenistä ei vastusta sitä, muuttaa kokousten päivämäärää tai alkamisajankohtaa ilmoittamalla siitä kollegiolle. Kollegio pitää puheenjohtajan aloitteesta tai Euroopan komission pyynnöstä ylimääräisiä kokouksia keskustellakseen kollegion hallinnollisista tehtävistä. Ylimääräisiä kokouksia pidetään myös, jos vähintään kolmasosa kollegion jäsenistä sitä pyytää.

2.   Kollegion kokoukset pidetään Eurojustin toimipaikassa. Kollegio voi puheenjohtajan ehdotuksesta poikkeuksellisesti päättää pitää kokouksen toisessa paikassa, jos se on asianmukaisesti perusteltua.

3.   Puheenjohtajan ja varapuheenjohtajien poissa ollessa kollegion kokousten puheenjohtajana toimii Eurojustin palveluksessa pisimpään ollut kansallinen jäsen.

4.   Kollegion kokoukset eivät ole julkisia, ja keskustelut pysyvät luottamuksellisina. Kollegio voi päättää kokoontua istunnossa, johon osallistumista on rajoitettu.

5.   Muiden kuin kollegion jäsenten osallistuminen kollegion kokouksiin:

| a) | hallintojohtaja osallistuu johtotehtävien hoitamista varten koolle kutsutun kollegion kokouksiin, ja puheenjohtaja voi kutsua hänet osallistumaan myös niihin kollegion kokouksiin, joissa käsitellään operatiivisia asioita, mutta hänellä ei ole kummassakaan tapauksessa äänioikeutta; |
| --- | --- |

a)

hallintojohtaja osallistuu johtotehtävien hoitamista varten koolle kutsutun kollegion kokouksiin, ja puheenjohtaja voi kutsua hänet osallistumaan myös niihin kollegion kokouksiin, joissa käsitellään operatiivisia asioita, mutta hänellä ei ole kummassakaan tapauksessa äänioikeutta;

| b) | puheenjohtaja voi kutsua kollegion kokouksiin tarkkailijoiksi henkilöitä, joiden lausunnolla voi olla merkitystä, erityisesti Eurojustiin lähetettyjä EU:n ulkopuolisten maiden yhteyssyyttäjiä, joilla ei ole äänioikeutta; |
| --- | --- |

b)

puheenjohtaja voi kutsua kollegion kokouksiin tarkkailijoiksi henkilöitä, joiden lausunnolla voi olla merkitystä, erityisesti Eurojustiin lähetettyjä EU:n ulkopuolisten maiden yhteyssyyttäjiä, joilla ei ole äänioikeutta;

| c) | puheenjohtaja arvioi kollegion kokousten esityslistaa määrittääkseen kysymykset, joilla on merkitystä Euroopan syyttäjänviraston tehtävien hoitamisen kannalta. Puheenjohtaja kutsuu Euroopan syyttäjänviraston edustajan osallistumaan näihin kokouksiin ilman äänioikeutta. Puheenjohtaja toimittaa Euroopan syyttäjänviraston edustajalle esityslistaa tukevat asiakirjat; |
| --- | --- |

c)

puheenjohtaja arvioi kollegion kokousten esityslistaa määrittääkseen kysymykset, joilla on merkitystä Euroopan syyttäjänviraston tehtävien hoitamisen kannalta. Puheenjohtaja kutsuu Euroopan syyttäjänviraston edustajan osallistumaan näihin kokouksiin ilman äänioikeutta. Puheenjohtaja toimittaa Euroopan syyttäjänviraston edustajalle esityslistaa tukevat asiakirjat;

| d) | neuvonantajat tai asiantuntijat voivat poikkeuksellisesti avustaa kollegion jäseniä tarvittaessa. Neuvonantajien tai asiantuntijoiden apua pyytävän kollegion jäsenen on ilmoitettava puheenjohtajalle neuvonantajien tai asiantuntijoiden nimet vähintään kymmenen työpäivää ennen kollegion kokousta ja täsmennettävä, mitä esityslistan kohtaa varten heidät kutsutaan. Puheenjohtaja ilmoittaa asiasta kirjallisesti kollegion jäsenille ja tekee päätöksen kutsun esittämisestä ottaen huomioon mahdollisesti esitetyt vastalauseet. |
| --- | --- |

d)

neuvonantajat tai asiantuntijat voivat poikkeuksellisesti avustaa kollegion jäseniä tarvittaessa. Neuvonantajien tai asiantuntijoiden apua pyytävän kollegion jäsenen on ilmoitettava puheenjohtajalle neuvonantajien tai asiantuntijoiden nimet vähintään kymmenen työpäivää ennen kollegion kokousta ja täsmennettävä, mitä esityslistan kohtaa varten heidät kutsutaan. Puheenjohtaja ilmoittaa asiasta kirjallisesti kollegion jäsenille ja tekee päätöksen kutsun esittämisestä ottaen huomioon mahdollisesti esitetyt vastalauseet.

6.   Puheenjohtaja laatii alustavan esityslistan kutakin kollegion kokousta varten. Alustavaan esityslistaan sisältyvät kollegion jäsenten pyytämät kohdat sekä puheenjohtajan, johtokunnan tai hallintojohtajan aiheellisiksi katsomat kohdat.

7.   Hallintosihteeristö toimittaa alustavan esityslistan ja asiaankuuluvat asiakirjat kollegion jäsenille vähintään viisi työpäivää ennen kokousta. Kun kutsutaan koolle ylimääräinen kokous, alustava esityslista voidaan lähettää 24 tuntia ennen kokousta. Esityslistaehdotukseen otetaan ainoastaan kohdat, joista on toimitettu tarvittavat asiakirjat. Puheenjohtaja voi asettaa alustavia määräaikoja kunkin esityslistan kohdan käsittelylle sekä rajoittaa puheenvuorojen määrää ja puheaikaa.

8.   Kollegio hyväksyy kunkin kokouksen alussa esityslistan. Kiireellisistä asioista ja esityslistaehdotukseen sisältymättömistä asioista voidaan keskustella ja niistä voidaan päättää kollegion jäsenten suostumuksella. Kollegio voi myös päättää kirjallisten menettelyjen tai valmistelevien kuulemismenettelyjen käytöstä tämän työjärjestyksen 7 ja 8 artiklan mukaisesti.

9.   Puheenjohtaja ilmoittaa kollegiolle kaikista sitä kiinnostavista asioista Eurojust-asetuksen 11 artiklan 2 kohdan b alakohdan mukaisesti. Hallintosihteeristö voi jakaa tietoja kollegion jäsenille kirjallisesti. Kollegion jäsenen pyynnöstä kollegion kokouksen esityslistalle otetaan käsiteltäväksi tiedotusasioita.

10.   Kollegion jäsenet voivat esittää hallintojohtajalle hänen vastuualueeseensa liittyviä yleisesti kiinnostavia kysymyksiä. Hallintojohtaja vastaa kysymykseen (kysymyksiin) seuraavassa sen (niiden) vastaanottamisen jälkeen järjestettävässä kollegion kokouksessa.

6 artikla

Päätösvaltaisuus ja äänestäminen

1.   Päätösvaltaisuuden edellytyksenä on, että kaksi kolmasosaa kollegion jäsenistä on läsnä. Jos kansallinen jäsen ei ole läsnä, päätösvaltaisuutta määritettäessä otetaan huomioon hänen varajäsenensä tai avustajansa, jolla on Eurojust-asetuksen 7 artiklan 4 kohdassa tarkoitettu asema, läsnäolo.

2.   Jos vaadittua päätösvaltaisuutta ei saavuteta, puheenjohtaja jatkaa kokousta ilman, että pöytäkirjaan merkitään virallista päätöstä. Asianomaisia esityslistan kohtia voidaan käsitellä seuraavassa kollegion kokouksessa tai kirjallista menettelyä noudattaen tämän työjärjestyksen 7 artiklan mukaisesti.

3.   Kansallinen jäsen, joka ei voi osallistua kollegion kokoukseen ja jota ei edusta Eurojust-asetuksen 7 artiklan 4 kohdassa tarkoitettu varajäsen tai avustaja, voi antaa toiselle kansalliselle jäsenelle valtakirjan äänestää puolestaan. Kultakin kansalliselta jäseneltä voidaan ottaa vastaan enintään yksi valtakirja.

4.   Valtakirjalla äänestävän kansallisen jäsenen on ilmoitettava hallintosihteeristölle kirjallisesti valtakirjanhaltijan henkilöllisyys, ne esityslistan kohdat, joita valtakirja koskee, ja valtakirjalla äänestämisen mahdolliset rajoitukset. Valtakirja on voimassa vain siinä kokouksessa, jota varten se on annettu.

5.   Kollegio voi tehdä päätöksen asiasta, kun puheenjohtaja katsoo, että siitä on keskusteltu riittävästi.

6.   Kollegio tekee päätöksensä jäsentensä enemmistöllä Eurojust-asetuksen 14 artiklan 1 kohdan mukaisesti, jollei toisin säädetä ja jos yksimielisyyteen ei päästä.

7.   Yksimielisyys katsotaan saavutetuksi, jos yksikään kollegion jäsen ei nimenomaisesti vastusta päätöstä. Kollegio voi toteuttaa äänestyksen vain, jos puheenjohtaja toteaa yksimielisyyden puuttuvan. Kollegion jäsenten enemmistö määräytyy kollegion kokoonpanon perusteella Eurojust-asetuksen 10 artiklan 1 kohdan mukaisesti.

8.   Eurojust-asetuksen 14 (2) mukaisesti jokaisella kollegion jäsenellä on yksi ääni. Äänioikeutetun jäsenen poissa ollessa varajäsenellä on oikeus käyttää äänioikeutta Eurojust-asetuksen 7 artiklan 7 kohdassa säädetyin edellytyksin. Varajäsenen poissa ollessa myös avustajalla on oikeus käyttää äänioikeutta Eurojust-asetuksen 7 artiklan 7 kohdassa säädetyin edellytyksin.

9.   Jollei tässä työjärjestyksessä toisin määrätä, äänestys toimitetaan kädennostoäänestyksenä tai nimenhuutoäänestyksenä, jos kädennostoäänestys on kiistanalainen. Kollegio voi puheenjohtajan ehdotuksesta tai jos kolmasosa kollegion jäsenistä sitä pyytää, päättää äänestää salaisessa äänestyksessä. Puheenjohtaja kirjaa annettujen äänten jakautumisen. Vähemmistön ilmaisema mielipide merkitään kokouksen pöytäkirjaan, jos asianomainen kollegion jäsen sitä pyytää.

7 artikla

Kirjallinen menettely

1.   Kiireellisissä tapauksissa, joissa päätöstä ei voida lykätä ja sitä tarvitaan ennen kuin kollegio voidaan kutsua koolle, puheenjohtaja voi päättää kirjallisesta menettelystä. Kirjallista menettelyä voidaan käyttää myös asioissa, jotka kollegio on jo käsitellyt tämän työjärjestyksen 5 artiklan 8 kohdan ja 6 artiklan 2 kohdan mukaisesti.

2.   Puheenjohtaja antaa kollegion jäsenille vastausaikaa vähintään kolme työpäivää siitä päivästä, jona päätösehdotus lähetettiin sähköisesti. Poikkeustapauksissa puheenjohtaja voi päättää lyhyemmästä määräajasta.

3.   Kirjallista menettelyä noudattaen tehtyä ehdotusta päätökseksi ei muuteta, vaan se hyväksytään tai hylätään kokonaisuudessaan. Jos vastausta ei ole saatu asetetussa määräajassa, asianomaisen kollegion jäsenen katsotaan pidättyneen äänestämästä.

4.   Päätös tehdään, kun vähintään kaksi kolmasosaa kollegion jäsenistä on vastannut kirjallisesti ja vaadittu ääntenenemmistö on saatu.

5.   Jos vaadittua päätösvaltaisuutta tai enemmistöä ei saavuteta, puheenjohtaja voi aloittaa kirjallisen menettelyn uudelleen tai siirtää asian käsiteltäväksi kollegion seuraavassa kokouksessa.

6.   Puheenjohtaja toteaa, että kirjallinen menettely on saatettu päätökseen. Asiasta on ilmoitettava kollegion jäsenille.

8 artikla

Valmisteleva kuulemismenettely

1.   Puheenjohtaja voi käynnistää sähköisen valmistelevan kuulemismenettelyn pitäessään sitä aiheellisena kollegiossa käytävän keskustelun valmistelemiseksi. Kollegion jäsenille on annettava tarvittavat tiedot.

2.   Valmistelevat kuulemismenettelyt kestävät seitsemän työpäivää, jollei puheenjohtaja asian kiireellisyyden vuoksi toisin päätä. Määräajan jälkeen ehdotuksen alullepanija laatii tarkistetun asiakirjan, jossa otetaan huomioon kollegion jäsenten esittämät huomautukset, ja se annetaan kollegiolle tarkasteltavaksi.

9 artikla

Työryhmät

1.   Kollegio voi perustaa työryhmiä tarjoamaan sille neuvoja ja asiantuntemusta.

2.   Työryhmien toimeksiannosta, kokoonpanosta ja käytännön toiminnasta päätetään kollegion täytäntöönpanopäätöksellä.

II LUKU

Johtokunta

10 artikla

Johtokunnan kokoonpano

1.   Eurojust-asetuksen 16 artiklan 4 kohdan mukaisesti johtokuntaan nimitetään puheenjohtajan ja varapuheenjohtajan lisäksi kaksi muuta kollegion jäsentä kiertojärjestelmää noudattaen kahdeksi vuodeksi.

2.   Kiertojärjestelmä, jonka mukaan kaksi kollegion jäsentä kutsutaan johtokunnan jäseniksi, perustuu EU:n protokollaluetteloon. Kollegio suorittaa arvonnan määrittääkseen jäsenvaltion, josta kierto aloitetaan kyseisen luettelon puitteissa.

3.   Ensimmäisen nimetyn jäsenvaltion edustaja ja EU:n protokollaluettelossa sitä välittömästi seuraavan jäsenvaltion edustaja ovat johtokunnan jäseniä kahden vuoden ajan.

4.   Tämän kaksivuotiskauden päätyttyä kahden EU:n protokollaluettelossa seuraavana olevan jäsenvaltion kansalliset jäsenet nimitetään johtokunnan jäseniksi seuraavaksi kaksivuotiskaudeksi, paitsi jos kyseinen kansallinen jäsen toimii puheenjohtajana tai varapuheenjohtajana, jolloin nimitetään EU:n protokollaluettelossa seuraavana olevan jäsenvaltion kansallinen jäsen.

5.   Jos kollegion jäsenen toimikausi päättyy ennen johtokunnan kaksivuotisen toimikauden päättymistä, saman jäsenvaltion vastikään nimitetty kansallinen jäsen nimitetään johtokunnan jäseneksi jäljellä olevaksi kaksivuotiskaudeksi. Jos kansallisen jäsenen toimikausi päättyy eikä uutta kansallista jäsentä ole vielä nimitetty, hänen varajäsenensä nimitetään johtokunnan jäseneksi uuden kansallisen jäsenen nimittämiseen saakka tai jäljellä olevaksi kaksivuotiskaudeksi.

6.   Kansallinen jäsen ei saa toimia johtokunnan jäsenenä kahden peräkkäisen toimikauden ajan muutoin kuin puheenjohtajan tai varapuheenjohtajan tehtävässä.

11 artikla

Johtokunnan toiminta

1.   Puheenjohtaja toimii johtokunnan puheenjohtajana Eurojust-asetuksen 16 artiklan 5 kohdan mukaisesti. Jos puheenjohtaja on poissa tai esteellinen, johtokunnan puheenjohtajana toimii tuolloin virkaiältään vanhin varapuheenjohtaja tai jos virkaikä on samanpituinen, iältään vanhin varapuheenjohtaja. Jos varapuheenjohtajat ovat poissa tai esteellisiä, johtokunnan puheenjohtajana toimii virkaiältään vanhin kansallinen jäsen. Johtokunnan jäsenten on periaatteessa osallistuttava kokouksiin henkilökohtaisesti. Johtokunnan jäsenet voivat poikkeuksellisesti osallistua johtokunnan kokoukseen videoneuvottelun avulla.

2.   Eurojust-asetuksen 16 artiklan 7 kohdan mukaisesti kollegio kokoontuu vähintään kerran kuukaudessa. Ylimääräisiä kokouksia voidaan järjestää puheenjohtajan aloitteesta tai jos Euroopan komissio taikka vähintään kaksi muuta johtokunnan jäsentä sitä pyytää. Johtokunnan kokousten ajankohdista ja kokouspaikoista tehdään vuosittain päätös, jossa kokouskalenteri vahvistetaan.

3.   Eurojust-asetuksen 16 artiklan 4 kohdan mukaisesti hallintojohtaja osallistuu johtokunnan kokouksiin, mutta hänellä ei ole äänioikeutta. Puheenjohtaja voi kutsua johtokunnan kokouksiin tarkkailijoiksi henkilöitä, joiden lausunnolla voi olla merkitystä, tai muita hallinnon jäseniä, joilla ei ole äänioikeutta;

4.   Puheenjohtaja lähettää Euroopan syyttäjänviraston edustajalle johtokunnan kokousten esityslistan ja neuvottelee hänen kanssaan tarpeesta osallistua näihin kokouksiin. Puheenjohtaja kutsuu Euroopan syyttäjänviraston edustajan osallistumaan johtokunnan kokouksiin ilman äänioikeutta aina, kun keskustellaan asioista, joilla on merkitystä Euroopan syyttäjänviraston toiminnan kannalta, Eurojust-asetuksen 16 artiklan 8 kohdan mukaisesti.

5.   Kokous on päätösvaltainen, kun vähintään kolme johtokunnan jäsentä on läsnä, mukaan lukien videoneuvottelun avulla. Jos kokous ei ole päätösvaltainen, puheenjohtaja päättää kokouksen ja kutsuu toisen kokouksen koolle viiden työpäivän kuluessa ilman erityisiä päätösvaltaisuutta koskevia vaatimuksia.

6.   Puheenjohtaja valmistelee johtokunnan alustavan esityslistan kuullen sen jäseniä ja hallintojohtajaa. Alustava esityslista ja siihen liittyvät asiakirjat toimitetaan osallistujille vähintään viisi työpäivää ennen kokousta. Johtokunta hyväksyy esityslistan kokouksensa alussa. Kiireellisistä asioista ja esityslistaehdotukseen sisältymättömistä asioista voidaan keskustella ja niistä voidaan päättää johtokunnan jäsenten suostumuksella.

7.   Kiireellisissä tapauksissa, joissa päätöstä ei voida lykätä ja sitä tarvitaan ennen kuin johtokunta voidaan kutsua koolle, puheenjohtaja voi päättää kirjallisesta menettelystä. Puheenjohtaja antaa johtokunnan jäsenille vastausaikaa vähintään kolme työpäivää siitä päivästä, jona päätösehdotus lähetettiin sähköisesti. Poikkeustapauksissa puheenjohtaja voi päättää lyhyemmästä määräajasta vastausten esittämiselle. Päätös hyväksytään, jos enemmistö johtokunnan jäsenistä on vastannut siihen kirjallisesti.

8.   Eurojust-asetuksen 16 artiklan 5 kohdan mukaisesti johtokunta tekee päätöksensä jäsentensä enemmistöllä, ja äänet annetaan kättä nostamalla. Kullakin jäsenellä on yksi ääni. Jos äänet menevät tasan, puheenjohtajan ääni ratkaisee.

9.   Eurojust-asetuksen 16 artiklan 2 kohdan mukaisesti johtokunta voi tehtäviään hoitaessaan kuulla kollegiota. Puheenjohtaja laatii kollegiolle vähintään neljännesvuosittain raportin johtokunnan toiminnasta ja päätöksistä.

10.   Euroopan komission ja Euroopan syyttäjänviraston edustajien osallistumisesta johtokunnan kokouksiin ei aiheudu Eurojustille kustannuksia.

LUKU III

Muut kollegioon ja johtokuntaan liittyvät säännökset

12 artikla

Selvitys sidonnaisuuksista, eturistiriidat, tiedotusvelvollisuus ja erimielisyyksien ratkaiseminen

1.   Kaikkien kollegion jäsenten, varajäsenten ja avustajien, joilla on Eurojust-asetuksen 7 artiklan 4 ja 7 kohdassa tarkoitettu asema, on tehtävänsä aloittaessaan täytettävä eettisissä säännöissä vahvistetussa muodossa selvitys sidonnaisuuksista, joka hyväksytään kollegion täytäntöönpanopäätöksellä. Kaikki muutokset sidonnaisuuksia koskevissa selvityksissä lueteltuihin kohtiin on tehtävä mahdollisimman pian ja viimeistään kuukauden kuluessa muutoksesta sen varmistamiseksi, että selvitykset pysyvät ajan tasalla. Sidonnaisuuksia koskevissa selvityksissä olevien henkilötietojen käsittelyssä on noudatettava asetusta 2018/1725 sekä Eurojust-asetuksen tietosuojasäännöksiä.

2.   Kaikkien kollegion jäsenten, varajäsenten ja avustajien on välittömästi ilmoitettava puheenjohtajalle kaikista todellisista tai oletetuista eturistiriidoista, jotka liittyvät heidän operatiivisten tai hallinnollisten tehtäviensä hoitamiseen, sanotun kuitenkaan rajoittamatta sovellettavan kansallisen lainsäädännön soveltamista. Varajäsenet ja avustajat tekevät tämän kansallisten jäsentensä välityksellä. Operatiivisissa asioissa kansallisten jäsenten on lisäksi ja ennen puheenjohtajalle ilmoittamista ilmoitettava asiasta välittömästi muille kansallisille jäsenille, joihin tällaiset eturistiriidat kussakin nimenomaisessa tapauksessa vaikuttavat tai saattavat vaikuttaa.

3.   Kaikkien kollegion jäsenten, varajäsenten ja avustajien on vältettävä tilanteita, jotka voivat johtaa henkilökohtaisiin eturistiriitoihin tai joiden voidaan katsoa johtavan sellaisiin. He eivät saa osallistua sellaisen operatiivisen tapauksen käsittelyyn, jonka osalta on tai voidaan katsoa olevan olemassa eturistiriita. He eivät saa toimia eivätkä ilmaista itseään tavalla, joka vaikuttaa haitallisesti julkiseen kuvaan heidän puolueettomuudestaan.

4.   Kaikkien kollegion jäsenten, varajäsenten ja avustajien on ilmoitettava puheenjohtajalle kaikista seikoista, jotka saattavat vaikuttaa haitallisesti Eurojustin maineeseen tai etuihin. Varajäsenet ja avustajat tekevät tämän kansallisten jäsentensä välityksellä.

5.   Puheenjohtaja tarkastelee tämän artiklan 1–4 kohdassa mainituissa tapauksissa toteutettavia jatkotoimia tämän artiklan 1 kohdassa mainittujen eettisten sääntöjen mukaisesti.

6.   Jos yhden tai useamman tehtäviään hoitavan kollegion jäsenen välillä syntyy erimielisyyttä, asianomaiset henkilöt voivat ilmoittaa asiasta puheenjohtajalle, joka voi kutsua koolle kollegion kokouksen tarkastelemaan kysymystä.

13 artikla

Hallintosihteeristö

1.   Kollegiota ja johtokuntaa avustaa hallintosihteeristö, joka työskentelee puheenjohtajaa kuullen.

2.   Hallintosihteeristö osallistuu muun muassa kollegion ja johtokunnan kokouksiin, laatii pöytäkirjan ja huolehtii sen arkistoimisesta, laatii yhteenvedot kokousten tuloksista ja pitää kirjaa kollegion ja johtokunnan toiminnasta.

14 artikla

Kollegion ja johtokunnan kokousten pöytäkirjat

1.   Kollegion ja johtokunnan kokousten pöytäkirjoihin on sisällyttävä ainakin kokoukseen osallistuvien henkilöiden nimet sekä selvitys keskusteluista ja päätöksistä.

2.   Puheenjohtaja toimittaa kollegion ja johtokunnan kokousten pöytäkirjaluonnokset kollegion jäsenille ja johtokunnan jäsenille hyväksyttäväksi. Kun pöytäkirja on hyväksytty, puheenjohtaja ja hallintosihteeristön päällikkö allekirjoittavat sen ja liittävät sen hallintosihteeristön ylläpitämään asiakirjakokoelmaan. Johtokunnan kokousten pöytäkirjat jaetaan kollegiolle tiedoksi.

3.   Hallintosihteeristö laatii johtokunnan kokousten tuloksista yhteenvedon, jonka puheenjohtaja hyväksyy ja joka julkaistaan Eurojust-asetuksen 74 artiklan 4 kohdan mukaisesti.

IV LUKU

Hallintojohtaja

15 artikla

Hallintojohtaja

1.   Eurojust-asetuksen 17 artiklan 2 kohdan mukaan kollegio nimittää hallintojohtajan johtokunnan laatimassa luettelossa olevien hakijoiden joukosta avointa ja läpinäkyvää valintamenettelyä noudattaen.

2.   Johtokunta ehdottaa kollegiolle valintalautakunnan perustamista hallintojohtajan nimitysmenettelyä varten. Valintalautakunta koostuu kahdesta kansallisesta jäsenestä ja Euroopan komission edustajasta.

3.   Tarvittaessa ja kollegion päätöksellä henkilö, jolla on asiaankuuluvaa kokemusta valinnoista ylemmän johdon tehtäviin, voi olla läsnä valintalautakunnassa ilman äänioikeutta.

4.   Johtokunta voi ehdottaa kollegiolle tapaa, jolla hakumenettely suoritetaan, ja päättää, montako ehdokasta hakumenettelyn seurauksena kutsutaan haastatteluun.

5.   Valintalautakunta haastattelee hakijoita ja ilmoittaa johtokunnalle työnsä tuloksista. Johtokunta esittää kollegiolle ehdokasluettelon, joka sisältää suosituksen valittavasta ehdokkaasta.

6.   Kollegio nimittää hallintojohtajan jäsentensä enemmistöllä, jos yksimielisyyteen ei päästä. Päätös tehdään salaisena äänestyksenä.

7.   Johtokunta hyväksyy täytäntöönpanosäännöt, jotka koskevat hallintojohtajan valinta- ja nimittämismenettelyjä, työsopimuksen uusimista, työsopimuksen päättämistä, koeaikaa ja vuotuista arviointimenettelyä.

IV LUKU

Loppumääräykset

16 artikla

Siirtymäjärjestelyt kahden kansallisen jäsenen valitsemiseksi ensimmäiselle johtokunnan perustamista seuraavalle kaksivuotiskaudelle

1.   Kollegio valitsee johtokunnan jäseniksi kaksi kansallista jäsentä, jotka ovat muita kuin puheenjohtaja tai varapuheenjohtajat, johtokunnan perustamista välittömästi seuraavalle ensimmäiselle kaksivuotiskaudelle.

2.   Kaksi eniten ääniä saanutta ehdokasta katsotaan valituiksi. Jos toiseksi tulleilla ehdokkailla on sama äänimäärä, katsotaan valituksi Eurojustissa virkaiältään vanhin ehdokas. Jos palvelusajat Eurojustissa ovat jaksottaisia, kollegio ottaa huomioon ainoastaan välittömästi ennen vaaleja täyttyneen palvelusajan.

3.   Tämän työjärjestyksen 10 artiklan 2 kohdassa tarkoitettu arvonta suoritetaan heti, kun siinä tarkoitetut kaksi kansallista jäsentä on valittu. Kahta nimettyä jäsenvaltiota edustavat kansalliset jäsenet ryhtyvät hoitamaan tehtäviään johtokunnan jäseninä kahden valitun kansallisen jäsenen toimikauden päättyessä, paitsi jos heidät on tällä välin valittu puheenjohtajaksi tai varapuheenjohtajaksi, jolloin nimetään seuraavana EU:n protokollaluettelossa olevan jäsenvaltion kansallinen jäsen.

17 artikla

Henkilötiedot

Tätä työjärjestystä täydennetään erillisellä henkilötietojen käsittelyä ja suojaa koskevalla työjärjestyksellä.

18 artikla

Tämän työjärjestyksen muuttaminen

1.   Kollegio voi muuttaa tätä työjärjestystä samaa menettelyä noudattaen johtokunnan tai kolmasosan kollegion jäsenistä ehdotuksesta.

2.   Muutokset tähän työjärjestykseen tehdään jäsenten kahden kolmasosan enemmistöllä. Jos sopimukseen ei päästä kahden kolmasosan enemmistöllä, päätös tehdään yksinkertaisella enemmistöllä kollegion seuraavassa kokouksessa.

19 artikla

Julkaiseminen ja voimaatulo

Eurojustin työjärjestys tulee voimaan päivänä, jona se hyväksytään.

Työjärjestys julkaistaan Euroopan unionin virallisessa lehdessä.

Euroopan unionin virallisessa lehdessä

---

| 24.2.2020 | FI | Euroopan unionin virallinen lehti | L 50/10 |
| --- | --- | --- | --- |

24.2.2020

FI

Euroopan unionin virallinen lehti

L 50/10

---

HENKILÖTIETOJEN KÄSITTELYÄ JA SUOJAA EUROJUSTISSA KOSKEVA TYÖJÄRJESTYS

EUROJUSTIN KOLLEGIO, JOKA

ottaa huomioon Euroopan unionin rikosoikeudellisen yhteistyön virastosta (Eurojust) ja neuvoston päätöksen 2002/187/YOS korvaamisesta ja kumoamisesta 14 päivänä marraskuuta 2018 annetun Euroopan parlamentin ja neuvoston asetuksen (EU) 2018/1727, jäljempänä ’Eurojust-asetus’,

ottaa huomioon luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta 23 päivänä lokakuuta 2018 annetun Euroopan parlamentin ja neuvoston asetuksen (EU) 2018/1725, jäljempänä ’asetus 2018/1725’,

ottaa huomioon Eurojustin työjärjestyksen, jonka neuvosto hyväksyi 19 päivänä joulukuuta 2019 täytäntöönpanopäätöksellä (EU) 2019/2250 ja jonka kollegio vahvisti 20 päivänä joulukuuta 2019, erityisesti sen 17 artiklan,

ottaa huomioon yhteisen valvontaviranomaisen 28 päivänä lokakuuta 2019 ja 11 päivänä joulukuuta 2019 antamat lausunnot,

ottaa huomioon Euroopan tietosuojavaltuutetun 13 päivänä joulukuuta 2019 antaman lausunnon,

ottaa huomioon neuvoston 19 päivänä joulukuuta 2019 tekemän täytäntöönpanopäätöksen (EU) 2019/2250 Eurojustin työjärjestykseksi.

ON HYVÄKSYNYT TÄMÄN HENKILÖTIETOJEN KÄSITTELYÄ JA SUOJAA EUROJUSTISSA KOSKEVAN TYÖJÄRJESTYKSEN 20 PÄIVÄNÄ JOULUKUUTA 2019:

I OSASTO

SOVELTAMISALA, RAKENNE JA MÄÄRITELMÄT

SOVELTAMISALA, RAKENNE JA MÄÄRITELMÄT

1 artikla

Soveltamisala ja määritelmät

1.   Henkilötietojen käsittelyä ja suojaa Eurojustissa koskevalla työjärjestyksellä, jäljempänä ’työjärjestys’, pannaan täytäntöön Eurojust-asetuksen ja asetuksen 2018/1725 tietosuojasäännökset.

2.   Niitä sovelletaan henkilötietojen käsittelyyn, joka on osittain tai kokonaan automaattista, sekä sellaisten henkilötietojen käsittelyyn muussa kuin automaattisessa muodossa, jotka muodostavat rekisterin osan tai joiden on tarkoitus muodostaa rekisterin osa.

3.   Työjärjestystä sovelletaan kaikkiin Eurojustin käsittelemiin henkilötietoihin, mukaan lukien henkilötietoihin, jotka sisältyvät sen laatimiin tai sen vastaanottamiin ja sen hallussa oleviin tietoihin, jotka koskevat Eurojustin toimivaltaan kuuluviin politiikkoihin, toimiin ja päätöksiin liittyviä asioita.

2 artikla

Rakenne

1.   Tätä työjärjestystä sovelletaan Eurojustin käsittelemiin operatiivisiin ja hallinnollisiin henkilötietoihin.

2.   Operatiivisia tietoja käsitellään II osaston mukaisesti.

3.   Hallinnollisia tietoja käsitellään III osaston mukaisesti.

II OSASTO

OPERATIIVISTEN HENKILÖTIETOJEN KÄSITTELYTOIMIA KOSKEVAT SÄÄNNÖT

OPERATIIVISTEN HENKILÖTIETOJEN KÄSITTELYTOIMIA KOSKEVAT SÄÄNNÖT

I LUKU

I LUKU

Operatiivisten henkilötietojen käsittelyn yleiset periaatteet

Operatiivisten henkilötietojen käsittelyn yleiset periaatteet

3 artikla

Rekisterinpito operatiivisten henkilötietojen käsittelystä Eurojustissa

Operatiivisten henkilötietojen käsittelyssä Eurojust toimii rekisterinpitäjänä kansallisten jäsenten välityksellä, jotka vastaavat Eurojust-asetuksen 24 artiklan 1 kohdan mukaisesti niiden tapausten hallinnoinnista, jotka ne ovat avanneet hoitaessaan Eurojust-asetuksessa määriteltyjä tehtäviään, tai jotka ne ovat panneet vireille, kun Eurojust toimii kollegiona Eurojust-asetuksen 5 artiklan 2 kohdan a alakohdan mukaisesti.

4 artikla

Käsittelyä koskevat erityiset edellytykset

Operatiivisia henkilötietoja toimivaltaisilta kansallisilta viranomaisilta vastaanottavien kansallisten jäsenten on noudatettava direktiivin (EU) 2016/680 9 artiklan 3 ja 4 kohdan mukaisia käsittelyä koskevia erityisiä edellytyksiä ja myös ilmoitettava kyseisille kansallisille viranomaisille kaikista EU:n sovellettavassa lainsäädännössä heille asetetuista erityisistä edellytyksistä, joita sovelletaan operatiivisiin henkilötietoihin, joita kansalliset jäsenet toimittavat tarvittaessa kansallisille viranomaisille.

5 artikla

Tietojen laatu

Jos Eurojust havaitsee virheellisyyksiä, jotka vaikuttavat jäsenvaltiolta tutkinnan tai syytetoimien yhteydessä saatuihin tietoihin, tai unionin toimielimeltä, elimeltä, toimistolta tai virastolta saatuihin tietoihin, kansallisen jäsenen on kansallisia viranomaisia kuultuaan kehotettava korjaamaan tiedot viipymättä ja ilmoitettava asiasta asianomaiselle jäsenvaltiolle tai unionin toimielimelle, elimelle, toimistolle tai virastolle, jolta tiedot on saatu.

6 artikla

Tietoturvallisuus

Kaikille Eurojustin toimenhaltijoille on annettava riittävät tiedot Eurojustin tietoturvapolitiikasta ja heiltä on edellytettävä heidän käyttöönsä asetettujen teknisten ja hallinnollisten toimenpiteiden hyödyntämistä, mukaan lukien vaaditun koulutuksen suorittaminen, sovellettavien tietosuoja- ja tietoturvavaatimusten mukaisesti.

II LUKU

II LUKU

Rekisteröidyn oikeudet

Rekisteröidyn oikeudet

7 artikla

Menettely rekisteröidyn käyttäessä oikeuksiaan operatiivisten henkilötietojen käsittelyn yhteydessä

1.   Yksi tai useampi kansallinen jäsen, jota pyyntö koskee, käsittelee oikeuksien käyttöä koskevat pyynnöt ja toimittaa pyynnöstä jäljennöksen tietosuojavastaavalle pyynnön rekisteröintiä varten.

2.   Asianomaisen yhden tai useamman kansallisen jäsenen on kuultava jäsenvaltioiden toimivaltaisia viranomaisia pyynnön johdosta tehtävästä päätöksestä.

3.   Tietosuojavastaavan on, tapauksen sitä edellyttäessä, tehtävä lisätarkastuksia asianhallintajärjestelmässä ja ilmoitettava asianomaiselle yhdelle tai useammalle kansalliselle jäsenelle, jos näissä tarkastuksissa on tullut esille asiaankuuluvia lisätietoja. Asianomaisen yhden tai useamman kansallisen jäsenen on tietosuojavaltuutetun toimittamien tietojen perusteella tarvittaessa harkittava alkuperäistä päätöstä uudelleen.

4.   Oikeudelliset ja tosiasialliset syyt, joiden perusteella yksi tai useampi kansallinen jäsen tekee päätöksen, on dokumentoitava asianhallintajärjestelmään pyyntöä koskevaan tilapäiseen tietokantaan, ja ne on pyynnöstä annettava Euroopan tietosuojavaltuutetulle.

5.   Tietosuojavastaavan on toimitettava rekisteröidylle asianomaisen yhden tai useamman kansallisen jäsenen Eurojustin puolesta tekemä päätös ja ilmoitettava rekisteröidylle mahdollisuudesta tehdä kantelu Euroopan tietosuojavaltuutetulle, jos hän ei ole tyytyväinen päätökseen, tai käyttää oikeussuojakeinoja unionin tuomioistuimessa.

6.   Jos pyyntö on vastaanotettu kansallisen valvontaviranomaisen välityksellä, Eurojustin on ilmoitettava tälle viranomaiselle tietosuojavastaavan rekisteröidylle toimittamasta päätöksestä.

8 artikla

Ilmoittaminen kolmansille osapuolille operatiivisten henkilötietojen oikaisemisesta, rajoittamisesta tai poistamisesta

Eurojustin on toteutettava tarpeelliset tekniset toimenpiteet sen varmistamiseksi, että Eurojustin oikaistessa, rajoittaessa tai poistaessa henkilötietoja pyynnöstä järjestelmä tuottaa automaattisesti luettelon näiden tietojen toimittajista ja vastaanottajista.

III LUKU

III LUKU

Asianhallintajärjestelmä

Asianhallintajärjestelmä

9 artikla

Tilapäiset tietokannat ja hakemisto asianhallintajärjestelmässä

1.   Asianhallintajärjestelmän on annettava automaattisesti yksilöllinen viitenumero (tunniste) kulloinkin avatulle uudelle tilapäiselle tietokannalle.

2.   Jos kansallinen jäsen, joka vastaa tilapäisen tietokannan hallinnoinnista Eurojust-asetuksen 24 artiklan 1 kohdan mukaisesti, antaa yhdelle tai useammalle asianosaiselle kansalliselle jäsenelle valtuudet päästä väliaikaiseen tietokantaan kokonaisuudessaan tai osittain, asianhallintajärjestelmän on varmistettava, että kansallisen jäsenen vastuulla olevan kansallisen osaston käyttäjäprofiilin valtuutetuilla käyttäjillä on pääsy asiaa koskeviin tietokannan osiin mutta että he eivät voi muuttaa alkuperäisen tallettajan tietokantaan tallettamia tietoja. Valtuutetut käyttäjät voivat kuitenkin lisätä asiaankuuluvia tietoja väliaikaisten tietokantojen uusiin osiin. Järjestelmän kaikki valtuutetut käyttäjät voivat niin ikään lukea hakemistossa olevia tietoja, mutta vain tietojen alkuperäinen tallettaja voi muuttaa niitä.

3.   Asianhallintajärjestelmä ilmoittaa automaattisesti tietosuojavastaavalle jokaisen uuden henkilötietoja sisältävän tietokannan avaamisesta.

4.   Asianhallintajärjestelmän on varmistettava, että asianomainen kansallinen jäsen, joka on avannut tilapäisen tietokannan, voi tallentaa hakemistoon ainoastaan Eurojust-asetuksen liitteessä II olevan 1 kohdan a–i, k ja m alakohdassa ja 2 kohdassa tarkoitetut operatiiviset henkilötiedot Eurojust-asetuksen 23 artiklan 4 kohdan ja 24 artiklan 3 kohdan mukaisesti.

5.   Jos kansalliset jäsenet haluavat Eurojust-asetuksen 23 artiklan 6 kohdan mukaisesti tilapäisesti tallentaa ja analysoida henkilötietoja määrittääkseen, ovatko tällaiset tiedot merkityksellisiä Eurojustin tehtävien kannalta, niiden on luotava tilapäisen tietokannan luonnos, johon on pääsy vain niillä ja niiden kansallisen osaston käyttäjäprofiilin puitteissa valtuuttamilla käyttäjillä. Kolmen kuukauden kuluttua tilapäisen tietokannan luonnos olisi joko muutettava asianhallintajärjestelmän tilapäiseksi tietokannaksi tai järjestelmän olisi poistettava se automaattisesti. Järjestelmän on annettava asianomaiselle kansalliselle jäsenelle varoitus ennen kyseisen ajan päättymistä ja muistutettava tätä tarpeesta tehdä päätös tietokantaluonnoksesta.

6.   Asianomaisen yhden tai useamman kansallisen jäsenen on varmistettava, että hakemistoon sisältyvät tiedot ovat riittäviä Eurojust-asetuksen 2 artiklassa määriteltyjen Eurojustin tehtävien toteuttamiseksi.

10 artikla

Erityiset tietoryhmät

1.   Eurojustin on toteutettava asianmukaiset tekniset toimenpiteet varmistaakseen, että tietosuojavastaavalle ilmoitetaan automaattisesti poikkeustapauksista, joissa sovelletaan Eurojust-asetuksen 27 artiklan 4 kohtaa. Asianhallintajärjestelmällä on varmistettava, että tällaisia tietoja ei voida sisällyttää Eurojust-asetuksen 23 artiklan 1 ja 4 kohdassa tarkoitettuun hakemistoon.

2.   Kun tällaiset tiedot koskevat Eurojust-asetuksen 27 artiklan 2 kohdassa tarkoitettuja todistajia tai uhreja, asianhallintajärjestelmä ei saa tallentaa näitä tietoja, elleivät asianosaiset kansalliset jäsenet toisin päätä. Päätös näiden tietojen käsittelystä on dokumentoitava.

11 artikla

Eurojust-asetuksen 27 artiklan 2 ja 3 kohdassa tarkoitettujen operatiivisten henkilötietojen ryhmien käsittely

1.   Eurojustin on toteutettava asianmukaiset tekniset toimenpiteet varmistaakseen, että tietosuojavastaavalle ilmoitetaan automaattisesti poikkeustapauksista, joissa sovelletaan rajoitetun ajan Eurojust-asetuksen 27 artiklan 3 kohtaa. Asianhallintajärjestelmän on merkittävä tällaiset tiedot siten, että se muistuttaa tiedot järjestelmään tallentanutta henkilöä velvoitteesta säilyttää kyseiset tiedot vain rajoitetun ajan.

2.   Kun tällaiset tiedot koskevat Eurojust-asetuksen 27 artiklan 2 kohdassa tarkoitettuja todistajia tai uhreja, asianhallintajärjestelmä ei saa tallentaa näitä tietoja, elleivät asianosaiset kansalliset jäsenet toisin päätä. Päätös näiden tietojen käsittelystä on dokumentoitava.

12 artikla

Sallittu pääsy operatiivisiin henkilötietoihin

1.   Kunkin Eurojustin kansallisen jäsenen on dokumentoitava ja ilmoitettava tietosuojavastaavalle operatiivisiin henkilötietoihin pääsyä koskevat toimintaperiaatteet, jotka hän on hyväksynyt kansallisessa toimistossaan Eurojust-asetuksen 34 artiklan mukaisesti.

2.   Kansalliset jäsenet voivat tapauskohtaisesti päättää antaa erityisluvan päästä tilapäiseen tietokantaan tai sen osiin henkilölle, joka ei ole Eurojustin henkilöstön jäsen mutta joka työskentelee Eurojustin puolesta ja kuuluu tiettyyn toimenhaltijoiden ryhmään ja jolle Eurojustin hallinnollinen johtaja on etukäteen Eurojust-asetuksen 24 artiklan 2 kohdan mukaisesti antanut luvan saada pääsy asianhallintajärjestelmään.

3.   Kansallisten jäsenten on varmistettava, että niiden toimistoissa toteutetaan asianmukaiset hallinnolliset järjestelyt ja noudatetaan niitä ja että Eurojustin niiden käyttöön antamia teknisiä ja hallinnollisia toimenpiteitä hyödynnetään asianmukaisesti, mukaan lukien vaaditun koulutuksen suorittaminen.

4.   Eurojust-asetuksen 34 artiklan mukaisesti kollegio voi antaa Eurojustin muulle henkilöstölle pääsyn operatiivisiin henkilötietoihin, jos se on tarpeen Eurojustin tehtävien suorittamiseksi.

13 artikla

Kirjanpito käsittelytoimista

1.   Eurojust-asetuksen 23 artiklassa määritelty Eurojustin asianhallintajärjestelmä toimii kaikkien Eurojust-asetuksen 35 artiklassa mainittujen käsittelytoimien selosteena operatiivisten henkilötietojen osalta.

2.   Eurojustin asianhallintajärjestelmässä on oltava täydellinen seloste operatiivisten henkilötietojen lähettämisestä ja vastaanottamisesta, jotta voidaan todeta operatiivisten henkilötietojen siirto ja yksilöidä kansallinen viranomainen, järjestö tai kolmas maa tai kansainvälinen järjestö, joka on siirtänyt tällaisia tietoja Eurojustille tai vastaanottanut niitä Eurojustilta.

IV LUKU

IV LUKU

Tiedonsiirrot kolmansiin maihin tai kansainvälisille järjestöille

Tiedonsiirrot kolmansiin maihin tai kansainvälisille järjestöille

14 artikla

Tiedonsiirrot kolmansiin maihin tai kansainvälisille järjestöille asianmukaisia suojatoimia soveltaen

1.   Eurojustin kollegio tekee päätöksen henkilötietojen siirtämisestä kolmansiin maihin tai kansainvälisille järjestöille Eurojust-asetuksen 58 artiklan 1 kohdan mukaisesti asianomaisen yhden tai useamman kansallisen jäsenen pyynnöstä tietosuojavastaavan suorittaman arvioinnin jälkeen.

2.   Tietosuojavastaavan on toimitettava 1 kohdassa tarkoitettu arvio kymmenen työpäivän kuluessa. Arviointi on toimitettava mahdollisimman pian, jos se on tarpeen asianomaisen yhden tai useamman kansallisen jäsenen ilmoittaman kiireellisyyden vuoksi. Erityisen monimutkaisissa tapauksissa tietosuojavastaava voi sopia asianomaisen yhden tai useamman kansallisen jäseneen kanssa pidemmästä määräajasta arvioinnin saattamiseksi päätökseen.

3.   Tietosuojavastaavan arvioinnissa on käsiteltävä erityisesti Eurojust-asetuksen johdanto-osan 51 ja 52 kappaleessa tarkoitettuja kysymyksiä. Jos tietosuojavastaavalla on epäilyksiä hänen arvioidessaan suojatoimien asianmukaisuutta tietyssä tapauksessa, hän voi kuulla Euroopan tietosuojavaltuutettua ennen kuin antaa arvion tietystä siirrosta.

15 artikla

Kolmansiin maihin tai kansainvälisille järjestöille tehtyjen kansainvälisten siirtojen tallentaminen asianhallintajärjestelmään

Asianhallintajärjestelmä dokumentoi kaikki henkilötietojen siirrot kolmansiin maihin tai kansainvälisille järjestöille Eurojust-asetuksen 58 artiklan 3 kohdan ja asetuksen 2018/1725 94 artiklan 4 kohdan mukaisesti.

V LUKU

V LUKU

Määräajat

Määräajat

16 artikla

Operatiivisten henkilötietojen säilyttämisen aikarajoitukset

1.   Eurojustin on toteutettava tarpeelliset tekniset toimenpiteet sen varmistamiseksi, että Eurojust-asetuksen 29 artiklassa määriteltyjä operatiivisten henkilötietojen säilyttämisen määräaikoja noudatetaan ja että jos operatiivisten henkilötietojen säilyttämisen jatkamisesta ei tehdä tarkistuksen ajankohtana perusteltua päätöstä, ne on poistettava automaattisesti.

2.   Asianhallintajärjestelmän on erityisesti varmistettava, että tarpeellisuus säilyttää tietoja tilapäisessä tietokannassa tarkistetaan kolmen vuoden välein tietojen tallentamisesta. Tällainen tarkistus on dokumentoitava asianmukaisesti järjestelmässä, mukaan lukien perustelut päätökselle operatiivisten henkilötietojen säilyttämisen jatkamisesta, ja siitä on ilmoitettava automaattisesti tietosuojavastaavalle. Tällaisen päätöksen tuloksia tai päätöksen tekemättä jättämistä sovelletaan asiaan kokonaisuudessaan Eurojust-asetuksen 29 artiklan 2 kohdan mukaisesti.

3.   Asianhallintajärjestelmässä on erityisesti merkittävä Eurojust-asetuksen 27 artiklan 3 kohdan mukaisesti rajoitetuksi ajaksi tallennetut tiedot sekä 27 artiklan 4 kohdassa mainitut tiedot. Jos 27 artiklan 4 kohdassa tarkoitettuja operatiivisia henkilötietoja säilytetään yli viiden vuoden ajan, asianhallintajärjestelmä luo hälytyksen sen varmistamiseksi, että tällaiset tiedot toimitetaan automaattisesti Euroopan tietosuojavaltuutetulle.

4.   Jos kansallinen jäsen poikkeustapauksissa katsoo, että operatiivisia henkilötietoja tarvitaan edelleen Eurojust-asetuksen 29 artiklan 7 kohdan e alakohdassa tarkoitettuja yleisen edun mukaisia arkistointitarkoituksia tai tilastollisia tarkoituksia varten, kollegio päättää tietosuojavastaavaa kuultuaan tarpeesta säilyttää tiedot tässä erityistapauksessa näitä erityisiä tarkoituksia varten. Euroopan tietosuojavaltuutetulle on ilmoitettava, kun tätä menettelyä sovelletaan.

III OSASTO

HALLINNOLLISTEN HENKILÖTIETOJEN KÄSITTELYTOIMIA KOSKEVAT SÄÄNNÖT

HALLINNOLLISTEN HENKILÖTIETOJEN KÄSITTELYTOIMIA KOSKEVAT SÄÄNNÖT

17 artikla

Menettely rekisteröidyn käyttäessä oikeuksiaan hallinnollisten henkilötietojen käsittelytoimien yhteydessä

1.   Oikeuksien käyttämistä koskevat pyynnöt osoitetaan suoraan Eurojustin hallinnolliselle johtajalle tai tietosuojavastaavalle. Tietosuojavastaavalle on joka tapauksessa toimitettava pyynnöstä kopio sen rekisteröintiä varten.

2.   Tietosuojavastaavan on tarvittaessa avustettava rekisteröityä ja asetettava saataville erityisiä lomakkeita, joita henkilöt voivat käyttää pyyntöjensä esittämiseen.

3.   Hallinnollinen johtaja tekee kyseistä tapausta koskevan päätöksen henkilötietojen käsittelyyn suoraan osallistuvan hallinnollisen yksikön toimittamien tietojen ja tietosuojavastaavan neuvojen perusteella.

4.   Tietosuojavastaavan on toimitettava rekisteröidylle hallinnollisen johtajan tekemä päätös ja ilmoitettava rekisteröidylle mahdollisuudesta tehdä kantelu Euroopan tietosuojavaltuutetulle, jos hän ei ole tyytyväinen Eurojustin päätökseen.

5.   Pyyntö on käsiteltävä kokonaisuudessaan kuukauden kuluessa sen vastaanottamisesta. Määräaikaa voidaan tarvittaessa jatkaa kahdella kuukaudella ottaen huomioon pyyntöjen lukumäärä ja monimutkaisuus. Hallinnollisen johtajan on ilmoitettava rekisteröidylle tällaisesta mahdollisesta jatkamisesta kuukauden kuluessa pyynnön vastaanottamisesta sekä viivästymisen syyt. Rekisteröity voi tehdä kantelun Euroopan tietosuojavaltuutetulle, jos Eurojust ei ole tehnyt pyyntöä koskevaa päätöstä tämän määräajan kuluessa.

18 artikla

Hallinnollisia henkilötietoja koskevat määräajat

1.   Jokaisella Eurojustin suorittamalla hallinnollisten henkilötietojen käsittelytoimella on sen määritelty tarkoitus huomioon ottaen ja asetuksen 2018/1725 4 artiklan 1 kohdan d alakohdan ja 31 artiklan 1 kohdan f alakohdan mukaisesti oltava selkeä ja määritelty säilyttämisen määräaika sen varmistamiseksi, että tietoja säilytetään ainoastaan niin kauan kuin on tarpeen niitä tarkoituksia varten, joita varten hallinnollisia henkilötietoja käsitellään. Tällainen määräaika on vahvistettava kullekin käsiteltävälle tietoryhmälle, ja se on dokumentoitava käsittelytoimia koskevaan selosteeseen.

2.   Eurojust säilyttää hallinnolliset henkilötiedot 1 kohdan mukaisesti niin kauan kuin se on tarpeen ja joka tapauksessa enintään näiden sääntöjen liitteenä olevassa taulukossa kunkin käsittelytoimien ryhmän osalta ilmoitetun ajanjakson ajan.

3.   Johtokunta voi hallinnollisen johtajan ehdotuksesta vahvistaa näiden sääntöjen liitteessä esitettyjä lyhyemmät säilytysajat.

IV OSASTO

LOPPUSÄÄNNÖKSET

LOPPUSÄÄNNÖKSET

19 artikla

Tämän työjärjestyksen uudelleentarkastelu

1.   Tätä työjärjestystä tarkastellaan uudelleen säännöllisin väliajoin sen arvioimiseksi, onko sitä muutettava. Työjärjestystä muutettaessa on noudatettava samaa Eurojust-asetuksessa vahvistettua menettelyä kuin sitä hyväksyttäessä.

2.   Euroopan tietosuojavaltuutettu saattaa kollegion tietoon työjärjestyksen muuttamista koskevat ehdotukset tai suositukset.

20 artikla

Voimaantulo ja päättyminen

Työjärjestys julkaistaan Euroopan unionin virallisessa lehdessä, ja se tulee voimaan sitä päivää seuraavana päivänä, jona se julkaistaan.

Euroopan unionin virallisessa lehdessä

---

LIITE

Operatiivisten henkilötietojen säilyttämisen enimmäismääräajat

| 1 vuosi | Tietojenkäsittelytoimet, jotka liittyvät Eurojustin tapahtumien järjestämiseen ja hallinnointiin, toiminnan jatkuvuuden hallintaan, Eurojustin kirjaston hallinnointiin, ja muut tähän liittyvät käsittelytoimet. |
| --- | --- |
| 1 vuosi | Tietojenkäsittelytoimet, jotka liittyvät suhteisiin Eurojustin ja Euroopan oikeudellisen verkoston ulkopuolisten kumppaneiden kanssa ja neuvoa-antavan foorumin vuotuisen kokouksen järjestämiseen. |
| 1 vuosi | Eurojustin henkilöstökomitean toimintaan liittyvät tietojenkäsittelytoimet ja muut tähän liittyvät käsittelytoimet. |
| 1 vuosi | Eurojustin sosiaalikomitean toimintaan liittyvät tietojenkäsittelytoimet ja muut tähän liittyvät käsittelytoimet. |
| 3 vuotta | Tietojenkäsittelytoimet, jotka liittyvät Eurojustin tietosuojalainsäädännön noudattamisen valvontaan, mukaan lukien rekisteröityjen esittämien pyyntöjen käsittely, yhteistyö Euroopan tietosuojavaltuutetun kanssa, ja muut tähän liittyvät käsittelytoimet. |
| 3 vuotta | Suhdetoiminnan, markkinoinnin, lehdistö- ja mediasuhteiden hallinnointiin liittyvät tietojenkäsittelytoimet ja muut tähän liittyvät käsittelytoimet. |
| 7 vuotta | Eurojustin talousarvion toteuttamiseen liittyvät tietojenkäsittelytoimet oikeudellisten velvoitteiden mukaisesti: kollegion päätökset (esim. Eurojustiin sovellettavasta varainhoitoasetuksesta), hallinnollisen johtajan päätökset, Eurojust-päätökset ja ‐politiikat jne., virkamatkojen ja kulukorvausten hallinnointi ja muut tähän liittyvät käsittelytoimet. |
| 7 vuotta | Joukkotuhontaa käsittelevän verkoston sihteeristön, yhteisten tutkintaryhmien verkoston sihteeristön ja Euroopan oikeudellisen verkoston toimintaan liittyvät tietojenkäsittelytoimet ja muut tähän liittyvät käsittelytoimet. |
| 10 vuotta | Tietojenkäsittelytoimet, jotka liittyvät päivittäiseen hallintoon, henkilöstöhallintoon, puheenjohtajan ja johtokunnan toimintaan, kollegion työryhmiin, monivuotisten ohjelma-asiakirjojen, vuotuisten suunnitelmien ja työohjelmien täytäntöönpanoon, talousarvion ja tilien toteuttamiseen, markkinointiin ja suhdetoimintaan, hankintamenettelyihin ja sopimusten hallinnointiin, liikesuhteiden hallinnointiin, asiakirjoihin pääsyä koskevien Eurojustin sääntöjen täytäntöönpanoon, erilaisiin Eurojustin oikeuskehykseen ja strategisiin tavoitteisiin liittyviin hankkeisiin osallistumiseen, sekä muut tähän liittyvät käsittelytoimet. |
| 10 vuotta | Tietojenkäsittelytoimet, jotka liittyvät turvallisuuspalveluihin, jotka suoritetaan turvallisuuden ja kulunvalvonnan varmistamiseksi Eurojustin rakennuksen ja keskeisen omaisuuden (fyysinen omaisuus, Eurojustissa työskentelevät ja vierailevat henkilöt sekä tiedot) suojaamiseksi, ja muut tähän liittyvät käsittelytoimet. |
| 10 vuotta | Henkilöstösääntöjen ja palvelussuhteen ehtojen, komission päätösten, hallinnollisen johtajan päätösten, Eurojustin päätösten ja politiikkojen täytäntöönpanoon liittyvät tietojenkäsittelytoimet, jotka koskevat henkilöstöhallintoa, ja muut tähän liittyvät käsittelytoimet. |
| 10 vuotta | Eurojustin tietohallintatapaan ja tietotekniikan hallinnointiin liittyvät tietojenkäsittelytoimet ja muut tähän liittyvät käsittelytoimet. |
| 120 vuotta | Henkilöstön jäsenten oikeuksiin ja velvollisuuksiin liittyvät tietojenkäsittelytoimet. |

1 vuosi

Tietojenkäsittelytoimet, jotka liittyvät Eurojustin tapahtumien järjestämiseen ja hallinnointiin, toiminnan jatkuvuuden hallintaan, Eurojustin kirjaston hallinnointiin, ja muut tähän liittyvät käsittelytoimet.

1 vuosi

Tietojenkäsittelytoimet, jotka liittyvät suhteisiin Eurojustin ja Euroopan oikeudellisen verkoston ulkopuolisten kumppaneiden kanssa ja neuvoa-antavan foorumin vuotuisen kokouksen järjestämiseen.

1 vuosi

Eurojustin henkilöstökomitean toimintaan liittyvät tietojenkäsittelytoimet ja muut tähän liittyvät käsittelytoimet.

1 vuosi

Eurojustin sosiaalikomitean toimintaan liittyvät tietojenkäsittelytoimet ja muut tähän liittyvät käsittelytoimet.

3 vuotta

Tietojenkäsittelytoimet, jotka liittyvät Eurojustin tietosuojalainsäädännön noudattamisen valvontaan, mukaan lukien rekisteröityjen esittämien pyyntöjen käsittely, yhteistyö Euroopan tietosuojavaltuutetun kanssa, ja muut tähän liittyvät käsittelytoimet.

3 vuotta

Suhdetoiminnan, markkinoinnin, lehdistö- ja mediasuhteiden hallinnointiin liittyvät tietojenkäsittelytoimet ja muut tähän liittyvät käsittelytoimet.

7 vuotta

Eurojustin talousarvion toteuttamiseen liittyvät tietojenkäsittelytoimet oikeudellisten velvoitteiden mukaisesti: kollegion päätökset (esim. Eurojustiin sovellettavasta varainhoitoasetuksesta), hallinnollisen johtajan päätökset, Eurojust-päätökset ja ‐politiikat jne., virkamatkojen ja kulukorvausten hallinnointi ja muut tähän liittyvät käsittelytoimet.

7 vuotta

Joukkotuhontaa käsittelevän verkoston sihteeristön, yhteisten tutkintaryhmien verkoston sihteeristön ja Euroopan oikeudellisen verkoston toimintaan liittyvät tietojenkäsittelytoimet ja muut tähän liittyvät käsittelytoimet.

10 vuotta

Tietojenkäsittelytoimet, jotka liittyvät päivittäiseen hallintoon, henkilöstöhallintoon, puheenjohtajan ja johtokunnan toimintaan, kollegion työryhmiin, monivuotisten ohjelma-asiakirjojen, vuotuisten suunnitelmien ja työohjelmien täytäntöönpanoon, talousarvion ja tilien toteuttamiseen, markkinointiin ja suhdetoimintaan, hankintamenettelyihin ja sopimusten hallinnointiin, liikesuhteiden hallinnointiin, asiakirjoihin pääsyä koskevien Eurojustin sääntöjen täytäntöönpanoon, erilaisiin Eurojustin oikeuskehykseen ja strategisiin tavoitteisiin liittyviin hankkeisiin osallistumiseen, sekä muut tähän liittyvät käsittelytoimet.

10 vuotta

Tietojenkäsittelytoimet, jotka liittyvät turvallisuuspalveluihin, jotka suoritetaan turvallisuuden ja kulunvalvonnan varmistamiseksi Eurojustin rakennuksen ja keskeisen omaisuuden (fyysinen omaisuus, Eurojustissa työskentelevät ja vierailevat henkilöt sekä tiedot) suojaamiseksi, ja muut tähän liittyvät käsittelytoimet.

10 vuotta

Henkilöstösääntöjen ja palvelussuhteen ehtojen, komission päätösten, hallinnollisen johtajan päätösten, Eurojustin päätösten ja politiikkojen täytäntöönpanoon liittyvät tietojenkäsittelytoimet, jotka koskevat henkilöstöhallintoa, ja muut tähän liittyvät käsittelytoimet.

10 vuotta

Eurojustin tietohallintatapaan ja tietotekniikan hallinnointiin liittyvät tietojenkäsittelytoimet ja muut tähän liittyvät käsittelytoimet.

120 vuotta

Henkilöstön jäsenten oikeuksiin ja velvollisuuksiin liittyvät tietojenkäsittelytoimet.

---

Oikaisuja

| 24.2.2020 | FI | Euroopan unionin virallinen lehti | L 50/18 |
| --- | --- | --- | --- |

24.2.2020

FI

Euroopan unionin virallinen lehti

L 50/18

---

Oikaisu komission delegoituun asetukseen (EU) 2019/2013, annettu 11 päivänä maaliskuuta 2019, Euroopan parlamentin ja neuvoston asetuksen (EU) 2017/1369 täydentämisestä elektronisten näyttöjen energiamerkintöjen osalta ja komission delegoidun asetuksen (EU) N:o 1062/2010 kumoamisesta

(
  Euroopan unionin virallinen lehti L 315, 5. joulukuuta 2019
  )

EEIlabel

”

  Image 1

  ”

---

| 24.2.2020 | FI | Euroopan unionin virallinen lehti | L 50/19 |
| --- | --- | --- | --- |

24.2.2020

FI

Euroopan unionin virallinen lehti

L 50/19

---

Oikaisu komission delegoituun asetukseen (EU) 2019/2014, annettu 11 päivänä maaliskuuta 2019, Euroopan parlamentin ja neuvoston asetuksen (EU) 2017/1369 täydentämisestä kotitalouksien pyykinpesukoneiden ja kotitalouksien kuivaavien pyykinpesukoneiden energiamerkinnän osalta ja komission delegoidun asetuksen (EU) N:o 1061/2010 ja komission direktiivin 96/60/EY kumoamisesta

(
  Euroopan unionin virallinen lehti L 315, 5. joulukuuta 2019
  )

| 1 | Sivulla 43, liitteessä III, kohdassa B.1.1, merkki korvataan seuraavasti: |
| --- | --- |

1

Sivulla 43, liitteessä III, kohdassa B.1.1, merkki korvataan seuraavasti:

Image 2

| 2. | Sivulla 48, liitteessä IV, kohdassa 2.1.c, yhtälö korvataan seuraavasti: |
| --- | --- |

2.

Sivulla 48, liitteessä IV, kohdassa 2.1.c, yhtälö korvataan seuraavasti:

Image 3

| 3. | Sivulla 49, liitteessä IV, kohdassa 2.2.c, yhtälö korvataan seuraavasti: |
| --- | --- |

3.

Sivulla 49, liitteessä IV, kohdassa 2.2.c, yhtälö korvataan seuraavasti:

Image 4

| 4. | Sivulla 50, liitteessä IV, kohdassa 6.2, yhtälö korvataan seuraavasti: |
| --- | --- |

4.

Sivulla 50, liitteessä IV, kohdassa 6.2, yhtälö korvataan seuraavasti:

Image 5

| 5. | Sivulla 51, liitteessä IV, kohdassa 7, yhtälö korvataan seuraavasti: |
| --- | --- |

5.

Sivulla 51, liitteessä IV, kohdassa 7, yhtälö korvataan seuraavasti:

Image 6

---

| 24.2.2020 | FI | Euroopan unionin virallinen lehti | L 50/21 |
| --- | --- | --- | --- |

24.2.2020

FI

Euroopan unionin virallinen lehti

L 50/21

---

Oikaisu komission delegoituun asetukseen (EU) 2019/2016, annettu 11 päivänä maaliskuuta 2019, Euroopan parlamentin ja neuvoston asetuksen (EU) 2017/1369 täydentämisestä kylmäsäilytyslaitteiden energiamerkinnän osalta ja komission delegoidun asetuksen (EU) N:o 1060/2010 kumoamisesta

(
  Euroopan unionin virallinen lehti L 315, 5. joulukuuta 2019
  )

SAE = C × D × Σ n
  c = 1 Ac
  × Bc
  ×[Vc/V] × (Nc + V × rc
  × Mc)

---

| 24.2.2020 | FI | Euroopan unionin virallinen lehti | L 50/22 |
| --- | --- | --- | --- |

24.2.2020

FI

Euroopan unionin virallinen lehti

L 50/22

---

Oikaisu komission asetukseen (EU) 2019/2020, annettu 1 päivänä lokakuuta 2019, ekologisen suunnittelun vaatimusten asettamisesta valonlähteille ja erillisille liitäntälaitteille Euroopan parlamentin ja neuvoston direktiivin 2009/125/EY nojalla ja komission asetusten (EY) N:o 244/2009, (EY) N:o 245/2009 ja (EU) N:o 1194/2012 kumoamisesta

(
  Euroopan unionin virallinen lehti L 315, 5. joulukuuta 2019
  )

1. Sivulla 212, 2 artiklan 1 a) kohta korvataan seuraavasti:

| a) | värikoordinaatit x ja y alueella
  0,270 < x < 0,530 ja

  –2,3172 x2
  +2,3653 x –0,2199 < y < –2,3172 x2
  +2,3653 x –0,1595; |
| --- | --- |

a)

värikoordinaatit x ja y alueella

0,270 < x < 0,530 ja

–2,3172 x2
  +2,3653 x –0,2199 < y < –2,3172 x2
  +2,3653 x –0,1595;

2

2

2. Sivulla 225, liitteessä II olevan taulukko 2:n rivi ” Korkean luminanssin valonlähteet (HLLS)” korvataan seuraavasti:

| Korkean luminanssin valonlähteet (HLLS) | +0,0058 · Luminanssi-HLLS –0,0167 |
| --- | --- |

Korkean luminanssin valonlähteet (HLLS)

+0,0058 · Luminanssi-HLLS –0,0167

3. Sivulla 226, liitteessä II olevan taulukko 3:n rivi ” LED- tai OLED-valonlähteiden liitäntälaitteet” korvataan seuraavasti:

| LED- tai OLED-valonlähteiden liitäntälaitteet | |
| --- | --- |
| kaikki wattimäärät Pcg | Pcg
  0,81/(1,09 × Pcg
  0,81+2,10 ) |

LED- tai OLED-valonlähteiden liitäntälaitteet

kaikki wattimäärät Pcg

Pcg
  0,81/(1,09 × Pcg
  0,81+2,10 )

---

| 24.2.2020 | FI | Euroopan unionin virallinen lehti | L 50/23 |
| --- | --- | --- | --- |

24.2.2020

FI

Euroopan unionin virallinen lehti

L 50/23

---

Oikaisu komission delegoituun asetukseen (EU) 2019/2021, annettu 1 päivänä lokakuuta 2019, elektronisten näyttöjen ekologista suunnittelua koskevista vaatimuksista Euroopan parlamentin ja neuvoston direktiivin 2009/125/EY nojalla sekä komission asetuksen (EY) N:o 1275/2008 muuttamisesta ja komission asetuksen (EY) N:o 642/2009 kumoamisesta

(
  Euroopan unionin virallinen lehti L 315, 5. joulukuuta 2019
  )

Image 7

---

| 24.2.2020 | FI | Euroopan unionin virallinen lehti | L 50/24 |
| --- | --- | --- | --- |

24.2.2020

FI

Euroopan unionin virallinen lehti

L 50/24

---

Oikaisu komission asetukseen (EU) 2019/2023, annettu 1 päivänä lokakuuta 2019, kotitalouksien pyykinpesukoneiden ja kotitalouksien kuivaavien pyykinpesukoneiden ekologista suunnittelua koskevien vaatimusten vahvistamisesta Euroopan parlamentin ja neuvoston direktiivin 2009/125/EY mukaisesti sekä komission asetuksen (EY) N:o 1275/2008 muuttamisesta ja komission asetuksen (EU) N:o 1015/2010 kumoamisesta

(
  Euroopan unionin virallinen lehti L 315, 5. joulukuuta 2019
  )

Image 8

Image 9

Image 10

Image 11

---